*APSTIPRINĀTS:*

*ar iepirkuma komisijas 2019.gada 26.jūlija*

*sēdes protokolu Nr.15*

**VAS “Latvijas dzelzceļš” organizētā**

**Atklātā konkursa**

**„****Daugavpils Šķirošanas stacijas attīstība: būvniecība”**

**(iepirkuma identifikācijas Nr.**

**LDZ 2019/17-IB/6.2.1.2/16/I/002/01-04)**

**SKAIDROJUMS Nr.9**

|  |  |  |
| --- | --- | --- |
| Nr.p.k. | *Jautājumi* | *Atbildes* |
|  | 22.07.2019. | 26.07.2019. |
| **1.** | Pasūtītāja prasību 5. sējuma 1. sadaļā “Vispārīgās prasības” minēts, ka “Elektroapgādes sistēma ir jāprojektē saskaņā ar nepieciešamo elektrisko slodzi un patērētāju elektroapgādes drošumu, ņemot vērā apstiprināto sliežu ceļu projektu shēmas.”  Lūdzam precizēt vai apakšstacijas TA-01 transformatoriem T1 TM-1000kVA vai T2 TM-1000kVA avārijas darba režīmā, izejot no darbības, jāpārņem T1 vai T2 slodze? | Apakšstacijas TA-01 transformatoriem T1 vai T2 avārijas darba režīmā, vienam no minētajiem transformatoriem izejot no darbības gadījumā, otram jāpārņem T1 vai T2 slodze. |
| **2.** | Pasūtītāja prasību 5. sējuma 1. sadaļā “Vispārīgās prasības” minēts, ka “Nepieciešamības gadījumā Daugavpils šķirošanas parkam pieprasīt no AS „Sadales tīkls” tehniskos noteikumus jaudas palielinājumam”.  Lūdzam izsniegt AS “Sadales tīkls” tehniskos noteikumus jaudas palielinājumam vai izsniegt pilnvaru tehnisko noteikumu saņemšanai par TA-01 apakšstacijas abu ievadu palielinājumam līdz 1600 kVA? AS “Sadales tīkls” tehniskos noteikums 3 personām neizsniedz. | Saskaņā ar Pasūtītāja prasību 1.sējuma 6.1.punktu Uzņēmējam pēc līguma noslēgšanas būs jāsaņem Būvatļauja, t.sk. jāsaņem Tehniskie noteikumi no institūcijām, kas tiks norādītas Būvatļaujā, t.sk., nepieciešamības gadījumā no AS “Sadales tīkls”. Pilnvara tiks izsniegta Uzņēmējam pēc līguma noslēgšanas. |
| **3.** | Pasūtītāja prasību 4. sējuma 2.6. punktā ir minēta prasība nodrošināt sistēmu ar 2-4 darba vietas operatora pultīm.  Lūdzam precizēt operatoru darba vietu skaitu, kuras ir jāaprīko ar operatora pultīm un jāizbūvē attiecīgās komunikācijas, jo katras darba vietas nodrošināšanas izmaksas ir jāiekļauj finanšu piedāvājumā. | Uzņēmējam jānodrošina divpusējo parka skaļruņu sakaru vadības pultis Daugavpils pieņemšanas parka dežuranta darba vietā (UAC) Piekrastes ielā 22, uzkalna dežuranta darba vietā (UAC) Piekrastes ielā 22 un UAC ēkas sakaru telpā. |
| **4.** | Pasūtītāja prasību 4. sējuma 2.6. punktā minēta aizsardzības klase IP66 ārtelpu skaļruņiem, savukārt ārtelpu iekārtām nav definēta IP klase.  Vai prasībām atbilstošs būs piedāvājums, ja tiks piedāvāta pārrunu iekārta ar aizsardzības klasi IP66, norādot iekārtas aizsardzības līmeni gan pret putekļiem, gan mitrumu? | Saskaņā ar Pasūtītāja prasību 4.sējuma 2.6.punkta sadaļas “Sarunu ierīces stabos” 9.apakšpunktu, sarunu ierīču IP aizsardzības klasei jābūt ne zemākai kā IP66. |
| **5.** | Pasūtītāja prasības 4. sējums 4. nodaļa. Vai piedāvātajām 150/450MHz stacionārajām un pārnesāmajām radiostacijām jādarbojas tikai analogajā režīmā? | 150/450 MHz stacionārajām un pārnēsājamām radiostacijām jābūt iespējai funkcionēt gan analogā, gan digitālā režīmā. |
|  | 24.07.2019. | 26.07.2019. |
| **6.** | Pasūtītāja prasību 5. sējuma 1. punktā "Vispārīgās prasības" minēts, ka "Atbildīgie patērētāji" ir SCB, sakaru iekārtas un hidrauliskās apakšstacijas.  Vai pareizi saprotam, ka hidraulisko apakšstaciju vadība ir jānodrošina ar SCADA sistēmu? | Saskaņā ar Pasūtītāja prasību 5.sējumu “Elektroapgāde” elektroapgādes sistēmas vadība un kontrole jānodrošina ar SCADA palīdzību. |
| **7.** | Papildus skaidrojums (informācijas tulkojums latviešu valodā), lai nodrošinātu Valsts valodas likuma 8.panta pirmajā daļā noteikto. | Nolikuma 5.pielikuma “Pasūtītāja prasības” 3.sējuma “Uzkalna vadības sistēma” tulkojums latviešu valodā \* |

**\* - Pasūtītājs nodrošina informācijas (pielikums atbildei Nr.7) izsniegšanu ārējā datu nesējā (CD) tās pašas darba dienas laikā pēc ieinteresētā piegādātāja pieprasījuma (ja pieprasījums saņemts līdz plkst.15.00), ievērojot nosacījumu, ka dokumentu pieprasījums iesniegts laikus pirms piedāvājuma iesniegšanas termiņa, nosūtot pieprasījumu Nolikuma 2.3.punktā minētajai kontaktpersonai. Saņemot informāciju ārējā datu nesējā (CD), ieinteresētais piegādātājs ar savu parakstu Pasūtītājam apliecina, ka ir informēts par to, ka Pasūtītāja prasības satur LDZ komercnoslēpumu atbilstoši Komerclikuma 19.pantam un iekļautā/pievienotā satura patvaļīga izpaušana, izplatīšana vai izmainīšana ir aizliegta un var tikt uzskatīta kā prettiesiska rīcība.**